《题象山县栖霞观应真亭简住持张羽士 其一》
宋代·宋伯仁

杜鹃声里立东风，山色应怜鬓已蓬。二麦晓寒新雨后，一年春事落花中。

醉斟浮蚁邀仙客，笑揖飞鸥问钓翁。檐外万竿君子竹，虚心能得几人同。

作者简介：湖州人，一作广平人，字器之，号雪岩。理宗嘉熙时，为盐运司属官。工诗，善画梅。有《西塍集》、《梅花喜神谱》、《烟波渔隐词》。